**Darluniau ar y sgrin:** Golygfeydd o lan y môr ym Mwrdeistref Sirol Pen-y-bont ar Ogwr ac ambell i gerflun pren o ‘Geidwad y Traeth’. Cerflun o ddyn yn dal cragen wrth ei glust ac yn sefyll o flaen castell tywod.

**Adroddwr:** “Fi yw’r traeth, rwyf wedi cadw ei stori yn wir,

Oherwydd fi yw’r Ceidwad ond rwyf wedi cysgu am amser hir.

Yma mae ôl troed yn y tywod yn glir

Yma mae pant wedi’i gloddio yn y tir

Yma mae pawb yn un

Fi yw’r traeth

Ffotograff ydw i, cipolwg ar amser mewn llun

Barddoniaeth ar bapur heb odl, dim un,

Fi yw dy blentyndod, yn droednoeth yn y baw

Llosg haul yn yr haf, gwlyb at fy nghroen yn y glaw.

Cae chwarae ydw i, yng nghrud y tir,

Cefnlen o fôr agored, tywod yn garped hir,

Teyrnas ydw i yn gaer i godi cestyll glân

Sy’n herio’r tonnau a’u byddinoedd o waddod mân.

Fi yw’r oediad lle mae’r tonnau’n newid llwybr,

Cartref slefrod môr, gwymon codog ar grwydr,

Morlun ydw i a cheffylau gwynion yn chwarae’n rhydd,

Y tywod crych sy’n cael ei olchi bob un dydd.

Cist o gregyn, cerrig a thrysorau hudol

Tirwedd ddirgel o gartrefi symudol

Poced fechan yn gyforiog o greigiau,

Rholiwch eich trowsus i fyny a thynnu eich sanau.

Fi yw’r cofrodd rhwng bysedd eich traed ar y lan

Gwyntoedd o bell yn chwipio eich dillad i bob man

Neges mewn potel, yr un na ddaeth,

Ton o eiriau’n galw, fi yw’r traeth.”

**Testun ar y sgrin:** Ewch am dro i Barc Gwyliau Traeth Treco, Porthcawl, Cymru. CF36 5PW.

Chwiliwch am: madfall, cudyll coch, ystlum lleiaf, corfeillionen wen.

Ewch i gwrdd â Cheidwad y Traeth.